Saya mau tau Virus-virus korona manusia dari Koronavirus. Jelaskan dalam bahasa melayu

Virus-virus korona berbeza antara satu sama lain dengan ketara dari segi faktor risiko. Sesetengah daripada virus korona boleh menyebabkan penyakit yang membunuh lebih daripada 30% pesakit yang dijangkiti (contohnya MERS-CoV), dan penyakit bagi sesetengah virus lain pula secara relatifnya adalah tidak berbahaya, seperti selesema biasa. Virus-virus ini berupaya untuk menyebabkan selesema dengan gejala-gejala utama seperti demam dan sakit tekak yang berpunca daripada adenoid yang bengkak, dan kebiasaannya jangkitan berlaku pada musim sejuk dan awal musim bunga. Koronavirus boleh menyebabkan pneumonia (sama ada secara langsung daripada virus ataupun jangkitan sekunder dari bakteria) dan bronkitis (juga boleh diperolehi secara langsung daripada virus mahupun secara sekunder dari bakteria). SARS-CoV, sejenis koronavirus manusia yang banyak dikemukakan dalam dunia perubatan ditemui pada tahun 2003, yang juga penyebab sindrom pernafasan akut teruk (SARS), mempunyai ciri patogenesis yang unik kerana ia menyebabkan jangkitan-jangkitan trakus pernafasan atas dan bawah.

Terdapat enam jenis virus-virus korona yang diketahui dengan salah satu daripada spesies-spesies tersebut terbahagi kepada dua sub-strain yang berbeza, menjadikan jumlah strain secara keseluruhannya tujuh. Empat daripada stain-strain ini menyebabkan gejala-gejala selesema biasa yang ringan:

Koronavirus manusia OC43 (HCoV-OC43), daripada genus β-CoV

Koronavirus manusia HKU1, β-CoV, mempunyai persamaan genom dengan OC43 sebanyak 75%

Koronavirus manusia 229E (HCoV-229E), α-CoV

Koronavirus manusia NL63 (HCoV-NL63, Koronavirus New Haven), α-CoV

– dan tiga lagi strain (daripada dua spesies) berupaya untuk menyebabkan gejala-gejala yang teruk, dan ketiga-tiga strain ini adalah daripada kumpulan strain β-CoV:

Koronavirus berkaitan sindrom pernafasan Timur Tengah (MERS-CoV), sebelum ini dikenali dengan nama koronavirus baharu 2012 (novel coronavirus 2012) dan HCoV-EMC

Koronavirus berkaitan sindrom pernafasan akut teruk (SARS-CoV or "klasik SARS")

Koronavirus sindrom pernafasan akut teruk 2 (SARS-CoV-2), sebelum ini dikenali dengan nama 2019-nCoV atau "koronavirus baharu 2019"

Virus-virus korona HCoV-229E, -NL63, -OC43, and -HKU1 menyebar secara berterusan di kalangan populasi manusia dan menyebabkan jangkitan-jangkitan pernafasan secara berterusan di kalangan orang dewasa dan kanak-kanak serata dunia.